Лешак Шарэпка: Цэнтр апрацоўкі віз знаходзіцца ў Варшаве, а не тут. І ўсе візы ідуць праз Варшаву. І такія спецыялісты працуюць у Варшаве над гэтымі праблемамі. А ў нас працуюць толькі консулы, якія вырашаюць — даць чалавеку візу ці не. Але тэхнічная апрацоўка — у Варшаве. Там цэнтр, які працуе з усімі краінамі, дзе ў нас ёсць візавы рэжым. У тым цэнтры працуюць выбітныя спецыялісты, і яны пастаянна думаюць пра ўдасканальванне сістэмы. Але калі знаходзяцца ўмельцы, якія ломяць коды ў Пентагоне, што здзіўляцца, што гэта здараецца з нашай сістэмай! Гэта вайна не заўсёды на нашу карысць — людзі пастаянна знаходзяць нейкія шчыліны. Мы іх потым закрываем, але гэта ўскладняе працу. Мы робім усё, каб зняць гэтую праблему — з электроннай рэгістрацыяй. Разглядаем розныя варыянты. Але калі зрабіць паспешныя крокі, то можна і нашкодзіць. Мы гаворым пра вельмі маштабны праект, дзе задзейнічаныя некалькі сотняў тысяч людзей. І як зрабіць так, каб палепшыць працэс і не нашкодзіць? Трэба некалькі месяцаў пачакаць.